5 หุ้นไอทีเด้ง! ลุ้นคว้างานวางระบบ “เว็บราชการ” ป้องกันถูกแฮก
BE8-SAMTEL-ITEL-BBIK-DITTO ดีดบวก! เก็งคว้างานวางระบบไอที “เว็บราชการ” หลังรัฐสั่งป้องกันโดนถูกแฮกบ่อย
BE8-SAMTEL-ITEL-BBIK-DITTO ดีดบวก! เก็งคว้างานวางระบบไอที “เว็บราชการ” หลังรัฐสั่งป้องกันโดนถูกแฮกบ่อย
6 ม.ค. 2566

ผู้สื่อข่าวรายงานว่า วันนี้ (6 ม.ค.66) ณ เวลา 11:25 น. ราคาหุ้นวางระบบไอทีปรับตัวขึ้น นำโดย บริษัท เบริล 8 พลัส จำกัด (มหาชน) หรือ BE8 อยู่ที่ระดับ 62.25 บาท บวก 1.75 บาท หรือ 2.89% สูงสุดที่ระดับ 62.50 บาท ต่ำสุดที่ระดับ 60.50 บาท ด้วยมูลค่าการซื้อขาย 88.16 ล้านบาท
บริษัท สามารถเทลคอม จำกัด (มหาชน) หรือ SAMTEL อยู่ที่ระดับ 6.80 บาท บวก 0.15 บาท หรือ 2.26% สูงสุดที่ระดับ 6.90 บาท ต่ำสุดที่ระดับ 6.65 บาท ด้วยมูลค่าการซื้อขาย 0.50 ล้านบาท
บริษัท อินเตอร์ลิ้งค์ เทเลคอม จำกัด (มหาชน) หรือ ITEL อยู่ที่ระดับ 3.66 บาท บวก 0.06 บาท หรือ 1.67% สูงสุดที่ระดับ 3.66 บาท ต่ำสุดที่ระดับ 3.60 บาท ด้วยมูลค่าการซื้อขาย 2.37 ล้านบาท
บริษัท บลูบิค กรุ๊ป จำกัด (มหาชน) หรือ BBIK อยู่ที่ระดับ 129 บาท บวก 1 บาท หรือ 0.78% สูงสุดที่ระดับ 130.50 บาท ต่ำสุดที่ระดับ 128.50 บาท ด้วยมูลค่าการซื้อขาย 13.73 ล้านบาท
บริษัท ดิทโต้ (ประเทศไทย) จำกัด (มหาชน) หรือ DITTO อยู่ที่ระดับ 57.75 บาท บวก 0.25 บาท หรือ 0.43% สูงสุดที่ระดับ 58 บาท ต่ำสุดที่ระดับ 57 บาท ด้วยมูลค่าการซื้อขาย 6.32 ล้านบาท
โดยราคาหุ้นที่ปรับตัวขึ้นมานั้นคาดจะมาจากการตอบรับข่าว พล.อ.ประวิตร วงษ์สุวรรณ รองนายกรัฐมนตรี และประธานคณะกรรมการการรักษาความมั่นคงปลอดภัยไซเบอร์แห่งชาติ เป็นประธานการประชุมคณะกรรมการการรักษาความมั่นคงปลอดภัยไซเบอร์แห่งชาติ (กมช.) ครั้งที่ 1/2566 กล่าวว่า ที่ประชุมได้พิจารณาเห็นชอบกรอบแนวทางการดำเนินการสร้างความมั่นคงปลอดภัยไซเบอร์ ให้กับเว็บไซต์ของหน่วยงานภาครัฐ สืบเนื่องจากที่ผ่านมาหน่วยงานภาครัฐถูกโจมตีด้วยการแฝง เว็บพนันออนไลน์ โดยอาศัยช่องโหว่จากการพัฒนาเว็บไซต์ และจุดอ่อนของระบบปฏิบัติการ รวมทั้งเครื่องคอมพิวเตอร์แม่ข่าย ที่ให้บริการฝากเว็บไซต์ เป็นจำนวนมาก ส่งผลเสียต่อความน่าเชื่อถือของหน่วยงานภาครัฐของไทย